Hay Day

Hay Day merupakan sebuah permainan video simulasi mudah alih secara freemium yang dibangunkan dan diterbitkan oleh syarikat Supercell. Hay Day dilancarkan di iOS pada 21 Jun 2012 dan Android pula dilancarkan pada 20 November 2013. Menurut laporan tahun 2013, Supercell memperoleh pendapatan sebanyak $ 30 juta sebulan daripada permainan Hay Day dan Clash of Clans. Pada tahun 2013, Hay Day merupakan permainan keempat tertinggi dalam pendapatan yang dihasilkan.

Permainan plot 
Seorang pak cik yang bekerja sebagai petani tidak dapat menguruskan ladangnya lagi, jadi beliau menyerahkan tanggungjawab sepenuhnya kepada pemain untuk memajukan ladang tersebut. Permainan dimulakan dengan menggunakan Orang-orang sawah yang memberi tutorial mengurus pertanian kepada pemain. Dengan menjual tanaman/produk, pemain memperoleh duit syiling dan digunakan untuk membeli produk peralatan pertanian, binatang peliharaan dan barang hiasan. Dengan melakukannya, pemain juga memperoleh mata pengalaman (XP) dan turut dinaikkan tahap dalam permainan. Semasa permainan berjalan, pemain diperkenalkan kepada Angus iaitu rakan seorang pak cik yang memberikan tutorial memancing. Sebelum itu, pemain juga diperkenalkan kepada Greg iaitu seseorang yang datang ke peternakan pemain untuk meminta barang, atau meletakkan barang di "pinggir jalan" yang dapat pemain beli. Greg adalah Watak bukan pemain (NPC).

Penilaian 
Dalam penilaian dari segi ciri-ciri permainan, Gamezebo memberikan 4/5 daripada 5 iaitu memperhatikan kesamaannya dengan Farmville dan memuji grafik permainan tesebut. Pocket Gamer pula menganugerahkan hadiah gangsa terhadap permainan tersebut.

Lihat juga 
Clash of Clans
Brawl Stars

Rujukan 

Permainan Android
Permainan iOS
Permainan video fantasi
Permainan video yang dibangunkan di Finland
Permainan video 2012